Tarybos Sprendimas
1996 m. vasario 26 d.
dėl Konvencijos dėl Alpių apsaugos (Alpių konvencijos) patvirtinimo
(96/191/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 130s straipsnio 1 dalį, kartu su 228 straipsnio 2 dalimi ir 228 straipsnio 3 dalies pirmą papunktį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi Komisija Bendrijos vardu dalyvavo derybose, kuriomis buvo siekiama sudaryti Konvenciją dėl Alpių apsaugos (Alpių konvenciją); kadangi ta Konvencija buvo pasirašyta Bendrijos vardu 1991 m. lapkričio 7 d.;
kadangi Konvencijos sudarymas - tai Bendrijos dalyvavimo tarptautinėje aplinkosaugos veikloje, kaip rekomenduota 1992 m. gruodžio 16 d. Tarybos rezoliucijoje dėl Europos Bendrijų penktosios aplinkos veiksmų programos, dalis;
kadangi Alpių apsauga yra svarbiausias dalykas visoms valstybėms narėms dėl Alpių srities ekonominių, socialinių ir ekologinių problemų, kurios kyla nepriklausomai nuo valstybių sienų;
kadangi dėl to Bendrija turėtų patvirtinti minėtą Konvenciją;
kadangi greitam šios Konvencijos įsigaliojimui reikia, kad ją pasirašiusios valstybės narės kuo greičiau atliktų savo su Konvencija susijusias ratifikavimo, priėmimo arba patvirtinimo procedūras, kad Bendrija ir tos valstybės narės būtų įgalintos deponuoti savo ratifikavimo, priėmimo arba patvirtinimo dokumentus;
PRIĖMĖ ŠĮ SPRENDIMĄ:
1 straipsnis
Europos bendrijos vardu patvirtinama Konvencija dėl Alpių apsaugos (Alpių konvencija).
Konvencijos tekstas pridedamas prie šio sprendimo.
2 straipsnis
Tarybos pirmininkas įgaliojamas skirti asmenį (-is), kuriam (-iems) suteikiama teisė Bendrijos vardu pagal Konvencijos 12 straipsnį deponuoti Austrijos Respublikai patvirtinimo dokumentą.
Priimta Briuselyje, 1996 m. vasario 26 d.